Amendamenti 14 dhe shtetësia amerikane
“Turizmi i lindjeve” shkakton debat për ndryshimin e ligjit
Në fillim të tetorit, një grua tajvaneze lindi në një avion që shkonte nga Taivani për në Los Angeles. Meqenëse avioni ishte në hapësirën amerikane, bebja e lindur mori shtetësi amerikane. Por nëna u deportua në Tajvan, dhe është kritikuar se ka gënjyer për të lindur fëmijët në Amerikë. Ajo nuk është e vetmja e dyshuar për mashtrim lidhur futjen e saj në Amerikë në kushte shtatëzanie. Në mars, agjentët federalë bastisën 20 pika të ndryshme në Kaliforninë jugore që besohej për përfshirje në skemën “turizmi i shtatzanisë”, që ofrojnë shërbime udhëtimi dhe qëndrim për gratë e huaja shtatëzëna që kërkojnë të lindin në Shtetet e Bashkuara. Të ashtu-quajturat hotele-materniteti, strehojnë kryesisht gra nga Kina që kanë paguar 15 deri 50 mijë dollarë. Ndërsa hetuesit po studiojnë nëse janë bërë shkelje penale, duket se fëmijët e lindur nga këto gra, faktikisht do të jenë shtetas amerikanë. Ish prokurori nga Teksasi James Ho: Zoti James Ho thotë se ka disa përjashtime si fëmijët e diplomatëve, por thotë se edhe fëmijët e lindur nga turistët e huaj përfitojnë: Por profesori i ligjeve John Eastman beson se ligji po keqinterpretohet. Termi kryesor, thotë ai, është në varësi të juridiksionit amerikan: Gratë e huaja vizitore, thotë ai, që vijnë në Amerikë për të lindur “nuk janë të detyruar për besnikëri ndaj Shteteve të Bashkuara” po ashtu as fëmijët e tyre: Disa kandidatë republikanë, përfshirë biznesmenin Donal Trump dhe senatorin e Teksasit Ted Cruz, thonë se duan të heqin të drejtën e shtetësisë nga lindja. Por, që të bëhet kjo do të duhet një amendament kushtetues, një proces i gjatë dhe i komplikuar që nuk ka shanse të ndodhë së shpejti